Situație dramatică la spitalul din Slatina: concurs pentru trei posturi de medici cardiologi fără niciun candidat. „Îl vom relua lunar”
Situație dramatică la spitalul din Slatina. Salonul de terapie intensivă din secția de cardiologie rămâne închis, pentru că nu s-a prezentat nimeni la concursul de angajare. Ar mai fi nevoie de 3 medici cardiologi pe această secție, în timp ce întreaga unitate medicală se confruntă cu un deficit de medici. „Lunar, dacă este nevoie, vom organiza aceste concursuri”, spune managerul spitalului.